Определение на Общия съд (първи състав) от 14 юни 2012 г. —
Technion и Technion Research & Development Foundation/Комисия
(Дело T-546/11)
„Жалба за отмяна — Шеста рамкова програма за научни изследвания, технологично развитие и демонстрационни дейности — Писмо, с което се потвърждават изводите от финансов одит и се дава информация за по-нататъшния ход на производството — Актове, които не могат да се разглеждат отделно от договора — Недопустимост“
1.                     Съдебно производство — Правно основание на жалба — Избор, който принадлежи на жалбоподателя, а не на съда на Съюза (вж. точка 30)
2.                     Жалба за отмяна — Жалба, която всъщност се отнася до спор с договорен характер — Жалба срещу писмо от институция, което не може да се разглежда отделно от договорното правоотношение между тази институция и жалбоподателя — Липса на компетентност на съда на Съюза — Недопустимост (член 263 ДФЕС) (вж. точки 32—34 и 50)
3.                     Жалба за отмяна — Жалба, която всъщност се отнася до спор с договорен характер — Преквалифициране на жалбата — Условия — Жалбоподател, който не е поискал изрично това преквалифициране — Жалба, с която изобщо не се твърди нарушение на правните норми, приложими за договорното правоотношение — Изключване на възможността за преквалифициране (членове 263 ДФЕС и 272 ДФЕС) (вж. точки 58 и 59)
Предмет
Жалба за отмяна на решение, за което се твърди, че се съдържа в писмо на Комисията от 2 август 2011 г., с което се потвърждават изводите от финансовия одит относно данните за заявените разходи на Technion — Israel Institute of Technology, във връзка с четири договора, сключени по Шестата рамкова програма на Европейската общност за научни изследвания, технологично развитие и демонстрационни дейности, допринасящи за създаването на европейско пространство за научни изследвания и иновации (2002—2006), и с което Technion е уведомено за по-нататъшния ход на производството
Диспозитив
1)
Отхвърля жалбата като недопустима.
2)
Осъжда Technion — Israel Institute of Technology, и Technion Research & Development Foundation Ltd да заплатят съдебните разноски.